《题四皓图》
元代·卢亘

姬昌圣瑞胤厥祖，泰伯仲雍逃荆蛮。坐令周历过所卜，高风千荆谁追攀。

惠皇畏废出奇计，四老昂藏趋殿陛。吕宗覆尽鼎再安，玉玺神光归代邸。

赵王枯冢生秋蓬，谷城黄石埋幽宫。空山不闻《紫芝曲》，白云影没南飞鸿。

作者简介：汲郡人，字彦威。幼颖悟，博览群书。为文雄逸，尤工于诗。以拟著《滕王阁记》，受知于姚燧，荐为国史院编修。后以待制卒。有《彦威集》。